Petrusjka Teaters logo. Også brukt i svart/hvitt. Design: Tatjana Zaitzow
**Petrusjka Teater** var et teaterkompani som ble opprettet av Tatjana Zaitzow i Trondheim i 1978, og som arbeidet mest med figurteaterforestillinger. Teateret hadde sin siste produksjon, *De tarvelige og en gammel dame*, i 2004.

Virksomhet
----------

Tatjana Zaitzow med stavdukke fra forestillingen Aperitif (1996)
Kompaniet laget teaterproduksjoner for scene og for fjernsyn. Teateret laget dessuten flere utstillinger med figurer, scenografi og arbeidstegninger fra egne produksjoner. Petrusjka Teater viste sine forestillinger på turnéer og festivaler i hele Skandinavia, Frankrike, Tyskland, Polen, (fhv.) Jugoslavia, Slovenia, Russland, Estland og Canada. Petrusjka Teater og teaterets kunstneriske leder, Tatjana Zaitzow, har mottatt nasjonale og internasjonale priser.

> Petrusjka Teaters språk er figurteater. Teaterets utfordring er å forske i denne særegne teaterformens uforutsigbare uttrykk. Petrusjka definerer figurteater som scenekunst hvor figurer av «døde» materialer gis liv gjennom måten de beveges på. Teaterets utfordring er å formidle historien uten verbal støtte. Figurens visuelle utforming gir underteksten, figurens bevegelser er dens språk på scenen.
> 
> 
> Tatjana Zaitzow
> 
> 

Fra 2005 trappet Petrusjka Teater ned sin egen produksjon, men Tatjana Zaitzow fortsatte å arbeide som figurmaker og scenograf i samarbeid med andre figurteatre: Oslo Nye Dukketeater, Cirka Teater, Nordland Figurteater, Riksteatret og Teater Innlandet.

Da Zaitzow pensjonerte seg, donerte hun alt av Petrusjka Teaters arbeider (figurer, scenografi, plakater, fotos, arbeidstegninger og arbeidsnotater) til Sverresborg Trøndelag Folkemuseum i Trondheim. Intensjonsavtalen gikk ut på å la dette materialet bli mest mulig tilgjengelig for alle, ved å opprette et permanent figurteaterhus med kontinuerlige utstillinger. Pr. 2017 hadde museet ikke klart å realisere denne planen.

* Noen av Petrusjka Teaters plakater. Design: Tatjana Zaitzow
* Petrouchka (1999)Petrouchka (1999)
* Krim Noir (2001)Krim Noir (2001)
* Bagasje (1997)Bagasje (1997)
* Tivolircus (1981)Tivolircus (1981)
* ERT (1992)ERT (1992)
* Dukkemakerens drøm (1987)Dukkemakerens drøm (1987)
* Hvit som snø (1985)Hvit som snø (1985)

Forestillinger
--------------

Figur fra forestillingen *Petrouchka* (1999). Kunstner: T. Zaitzow
Figur fra forestillingen *Petrouchka* (1999). Kunstner: T. Zaitzow
Petrusjka Teater utviklet, produserte og spilte rundt 20 forestillinger:

* 1979 – *Om Paja*
* 1981 – *Tivolircus*
* 1981 – *Johannes Posepilt*
* 1983 – *Den forlatte dokka*
* 1980/1985 – *Markedsteater I* og *Markedsteater II*
* 1983 – *Cabaret for teaterdukker*
* 1985 – *Hvit som snø*
* 1987 – *Medusas Hode*
* 1987 – *Dukkemakerens drøm*; dukkeforestilling i tre deler som pr. 2022 er tilgjengelig på NRKs nettsted
* 1988 – *Ravno, en fuglehistorie*
* 1989 – *Aperitif I*
* 1990 – *Æ byr på eventyr i dag.* Fortellerteater av og med Anne-Grete Bergsland.(ref)
* 1990 – *Hva djævelen nøler i efter?*
* 1992 – *Grand aperitif*
* 1992 – *Ert*
* 1995 – *KaféCafé*
* 1996 – *Aperitif*
* 1997 – *Bagasje*
* 1999 – *Petrouchka*
* 2001 – *Krim Noir*
* 2002 – *Typer&Ting*
* 2004 – *De tarvelige - og en gammel dame*

Referanser
----------

1. ↑  «Samlingene - Sverresborg». *sverresborg.no* **(norsk)**. Besøkt 8. november 2017.
2. ↑  Olsen, Krister (25. februar 2004). «Dukker opp for siste gang». *Aftenposten*. Besøkt 8. november 2017.
3. ↑  «Petrusjka-premiere X 2». *Nidaros*. Trondheim. 26. mars 1987. s. 14. CS1-vedlikehold: Dato og år (link)
4. ↑  Zaitzow, Tatjana (1990). «Dukkemakerens drøm». nrk.no. Besøkt 28. februar 2022.

Litteratur
----------

* Zaitzow, Tatjana (1988) *Petrusjka teater*. Trondheim, T. Zaitzow

Eksterne lenker
---------------

* Petrusjka Teater i Scenewebdatabasen

|  |  |
| --- | --- |
| Oppslagsverk/autoritetsdata | Store norske leksikon
 |